Mikill fjöldi slökkviliðsmanna barðist við eldinn á Kirkjuvegi þann 31. október . Vísir / Egill Elva Marteinsdóttir , sem ákærð er fyrir að láta hjá líða að gera það sem í hennar valdi stóð til að afstýra eldsvoða sem varð pari að bana í húsi við Kirkjuveg á Selfossi í október í fyrra , segir Vigfús Ólafsson hafa hótað að kveikja í húsinu . Vigfús er ákærður fyrir manndráp með því að hafa orðið valdur að dauða parsins með íkveikju . Vigfús bjó í húsi föður síns ásamt en parið sem lést fékk að búa á efri hæð hússins . Elva tjáði sig við aðalmeðferð málsins í Héraðsdómi Suðurlands í dag . Hún lýsti miklum geðrænum vandamálum sem hún glímdi við og mikilli neyslu í húsinu við Kirkjuveg . Minntist hún þess að aðdragandi að íkveikju Vigfúsar hefði verið rifrildi milli hennar , Vigfúsar og konunnar sem lést . Elva , sem var töluvert skýrari í frásögn en Vigfús í dómsal í morgun , lýsti því hvernig hún hefði slökkt í eld sem kviknað hefði í pítsukassa í húsinu og notað til þess bjór . Atburðarásin sé þó í mikilli móðu og allt í einu var kominn heilmikill eldur . Stofan hafi verið full af reyk og gangurinn sömuleiðis . Parið sem lést hafi verið á efri hæð og þangað hafi Vigfús reynt að fara en ekki þolað reykinn . Hann hefði verið vel meðvitaður um að parið væri á efri hæðinni . Minnið í móðu Hún hefði sjálf reynt að fara upp á efri hæðina en Guðmundur hefði rekið hana niður , sagt að hann væri að leggja sig . Hún hefði ekki hringt í Neyðarlínuna . Hún sagði minnið í mikilli móðu varðandi þennan dag enda hefði neysla hennar í gegnum árin verið mjög mikil . Elva sagði að þau hefðu aðeins drukkið bjór þennan dag . Hún hefði ásamt hinni látnu reynt að verða sér úti um önnur fíkniefni en það ekki gengið upp . Þá viðurkenndi Elva að hafa áður reynt að kveikja í húsinu . Lýsti hún að um skrípaleik hefði verið að ræða en þá hefðu þau kveikt í sófaborðinu . Í það skiptið hefðu aðeins þau Vigfús verið í íbúðinni . Vigfús sagði fyrir dómi í morgun að í umrætt skipti hefði hann sjálfur hringt í Neyðarlínuna . Framundan eru skýrslutökur yfir lögreglumönnum og vitnum . Reiknað er með því að aðalmeðferð standi út daginn og verði mögulega framhaldið síðar í júní .